สวัสดีคะ พอดีหนูเป็นตากุ้งยิง เดือนกว่าแล้ว ตอนนี้รักษาการหยอดตาและน้ำตาเทียม หนูอยากทราบว่า1.การเป็นตากุ้งยิงห้ามรับประทานอะไรไหมค่ะ เช่น ปลาร้า2.ทำงานหน้าคอม 8.00-18.00 หนูต้องป้องกันอะไรไหมค่ะ เช่น ปิดตาตอนทำงาน*ตาให้หยอดตา ชื่อ CD Oph Eye Drops Sterile ให้หยอด 2อาทิตค่ะ เช้าเย็น และให้น้ำตาเทียมมาหยอด 4เวลา ถ้าไม่หายต้องเจาะออกอยากทราบว่าการเจาะทำให้เกิดแผลเป็นไหมค่ะ บนด้านตาบนด้านซ้ายค่ะ
สวัสดีค่ะ ตากุ้งยิงเป็นชื่อเรียกภาวะการอักเสบบริเวณขอบเปลือกตาจากเชื้อกลุ่มแบคทีเรีย โดยการติดเชื้อนี้จะทำให้มีตุ่มแดงนูนเล็กๆและเจ็บ ถ้าขนาดเล็กมากมักยุบไปได้เอง แต่ถ้าขนาดใหญ่หรือมีหนองก็ควรให้จักษุแพทย์กรีดหนองออกให้ และได้รับยาฆ่าเชื้อควบคู่กันไปด้วยในกรณีนี้ยาที่หยอดตาเป็นยาฆ่าเชื้อค่ะ ควรหยอดให้ครบตามที่แพทย์สั่ง และกลับไปติดตามอาการ หากแพทย์ประเมินว่าการหยอดยาอย่างเดียวตอบสนองยังไม่ดี แสดงว่าอาจจะมีฝีหนองคั่งข้างใน ก็ควรจะได้รับการระบายออก โดยแพทย์จะกรีดให้เกิดรอยแผลขนาดเล็กที่สุดเพื่อป้องกันการเกิดรอยแผลเป็นค่ะโดยในภาวะนี้สามารถกินอาหารได้ทุกอย่าง ไม่มีข้อห้าม แต่ควรหลีกเลี่ยงการใช้การเพ่งสายตามากๆ เพราะอาจทำให้ปวดตามากขึ้นได้ ไม่จำเป็นต้องปิดตาข้างนึงไว้ตลอด เพราะอาจทำให้มองเห็นได้ไม่ชัดและปวดมึนศีรษะได้ แนะนำงดการใช้งานสายตาจะดีกว่าค่ะ